kardosdrur/scandi-wiki huggingface dataset:
Amerikabaadens Ankomst juli 1934

Amerikabaadens Ankomst juli 1934 er en dansk dokumentarisk optagelse fra 1934.

Handling 
På Københavns Havn venter familie og venner til dansk-amerikanske emigranter spændt på, at Amerikabåden ankommer med deres kære. Der piftes og jubles, da båden anløber havnen, og landgangsbroen kommer på plads. Derefter klippes der til optagelser ombord på skibet, hvor en førstestyrmand fra DFDS betjener en skibstelegraf, og passagererne fordriver ventetiden med spil og leg på skibsdækket. Mange af de rejsende har ikke været hjemme i mange år, så da der pludselig råbes ”Kronborg i sigte”, farer de hen til rælingen for at nyde det første syn af deres hjemland. Flere bliver rørt over gensynet. En minister og en overpræsident taler om glæden ved at gense Danmark i al sin sommerpragt og giver bl.a. håndslag på et godt samarbejde mellem Danmark og landsmændene i Amerika. Optagelserne ligger i tilfældig rækkefølge, og i de første tre minutter af filmen er det kun lydsiden, der er bevaret.

Referencer

Eksterne henvisninger 
 

Dokumentariske optagelser
Danske film fra 1934
Island (dokumentarfilm)

Island er en dansk dokumentarisk optagelse fra 1936.

Handling 
Råoptagelser til professor Niels Nielsens "Fjerde Islandsekspedition" fra 1936. I den ser man bl.a. teltlejr på Vatnajøkull, boringer i Jøklen for at studere dens bygning, nedstigning i gletsjerspalte ved Pálsfjall, søen Granalón tappet ud af gletsjeren, vandfaldet Gullfoss, gletsjerelven Skeidará og vandfaldet Skógafoss. Formentlig også råoptagelser fra "Hede Kilder paa Island", ligeledes fra 1936.

Niels Nielsen (1893-1981) var geograf, dr. phil. og professor i geografi ved Københavns Universitet 1939-64. Særlig kendt blev han for sine ekspeditioner til Island.

Referencer

Eksterne henvisninger 
 

Dokumentariske optagelser
Danske film fra 1936
Film fra Island
Islands historie
Josephine Baker (dokumentarfilm)

Josephine Baker er en dansk dokumentarisk optagelse.

Handling 
Forskellige optagelser med Josephine Baker, der bl.a. ses dansende iført kort kjole med frynser samt dansende iført korte bukser.

Derudover optagelser af dansende korpiger på scene.

Medvirkende 

 Josephine Baker

Referencer

Eksterne henvisninger 
 

Dokumentariske optagelser
Automobiludstilling i Nykøbing F.

Automobiludstilling i Nykøbing F. er en dansk dokumentarisk optagelse fra 1907 instrueret af Peter Elfelt.

Handling 
Optagelser fra en automobiludstilling i Nykøbing Falster. En masse folk er stimlet sammen på torvet. Indgangen til udstillingsbygningen ses.

Referencer

Eksterne henvisninger 
 

Dokumentariske optagelser
Danske film fra 1907
Bondetoget til Kongen

Bondetoget til Kongen er en dansk dokumentarisk optagelse fra 1935.

Handling 
Danske bønder fra hele landet demonstrerer i København den 29. juli 1935. Demonstrationen, der har over 40 000 deltagere, er arrangeret af Landbrugernes Sammenslutning (LS). Deltagerne kræver devaluering af kronen, mindstepriser på kød, beskyttelse mod kornimport samt lavere ejendomsskatter. Deres krav bliver ikke imødekommet. I klippet ankommer demonstranterne til København og samles på Amalienborg Slotsplads. Kong Christian X kommer ud på balkonen med familien.

Medvirkende 

 Kong Christian X
 Kong Frederik IX
 Dronning Ingrid

Referencer

Eksterne henvisninger 
 

Dokumentariske optagelser
Danske film fra 1935
Bornholm (dokumentarfilm fra 1914)

Bornholm er en dansk dokumentarisk optagelse fra 1914.

Handling 
Sejltur langs Bornholms klippekyst: Helligdomsklipperne og Hammershus. Årstal anslået.

Referencer

Eksterne henvisninger 
 

Dokumentariske optagelser
Danske film fra 1914
Bramminge Film

Bramminge Film er en dansk dokumentarisk optagelse fra 1913.

Handling 
Billeder fra Bramming omkring 1913: jernbanestationen, militærparade anført af orkester, byliv. I filmen ses glimt af bl.a. Hotel Kikkenborg (Storegade 2) og J.P. Klingenberg Skomager (Storegade 7-9).

Optagelser fra oprydningen efter Bramminge-ulykken 26. juli 1913, der er en af de værste jernbaneulykker i Danmarkshistorien, og som kostede 15 personer livet.

Filmen indeholder også løse klip uden sammenhæng med Bramming: En ukendt fiktionsfilm om en konflikt mellem en undervandsbåd og fiskere, samt billeder af en strandet 3-mastet skonnert, "Mathilde" af Brantevik, ved Riis Skov-Kysten ved Århus. Titelskilt til sidstnævnte ligger forkert foran fiktionsfilmen.

Filmens årstal er anslået.

Referencer

Eksterne henvisninger 
 

Dokumentariske optagelser
Danske film fra 1913
Agnete Bertrams gymnaster i park

Agnete Bertrams gymnaster i park er en dansk dokumentarisk optagelse.

Handling 
Agnete Bertram (1893-1983) var gymnastikpædagog og arbejdede for en æstetisk og videnskabeligt begrundet fornyelse af kvindegymnastikken. De kvindelige gymnaster er klædt i karakteristiske lyse og lette silketunikaer. Her laver de øvelser i en park. Optagelsen er uden årstal.

Referencer

Se også 
 Den første danske gymnastikfilm, en dokumentarfilm om Agnete Bertrams gymnaster fra 1923
 ''Kvindegymnastikkens udvikling i Danmark, en dokumentarfilm fra 1953

Eksterne henvisninger 
 

Dokumentariske optagelser
Dr. Clod-Hansen

Dr. Clod-Hansen er en dansk dokumentarisk optagelse instrueret af Peter Elfelt.

Handling 
Optagelser af gymnastiske spring og øvelser udført af nøgne mænd. Abraham Clod-Hansen (1857-1925) var læge og idrætsfaglig foregangsmand i Danmark. 1903-1915 var han leder af Rigshospitalets Klinik for Gymnastik og Elektrisitet. De to mænd i optagelsen formodes at være Clod-Hansen selv og Marius Lefèvre (1875-1958).

Referencer

Eksterne henvisninger 
 

Dokumentariske optagelser
Børnehjem (dokumentarfilm)

Børnehjem er en dansk dokumentarisk optagelse.

Handling 
Borgmester Ernst Kaper og en række fine gæster besøger børnehjemmet Gammel Nærumgaard. Børnehjemmets personale, børn og gæster stiller op til fotografering, men fotografens fokus er primært på gæsterne. Derefter optagelser fra borgmester Kapers kontor. Optagelserne er uden årstal.
Ernst Kaper (K) var borgmester for magistratens l. afdeling fra 1917-1940. Børnehjemmet blev grundlagt i 1906 og modtog fattige københavnske børn, som ikke havde "legemlige eller moralsk problemer".

Medvirkende 

 Ernst Kaper

Referencer

Eksterne henvisninger 
 

Dokumentariske optagelser
Stumfilm fra Danmark
A/S Bryggeriet Stjernen (film)

A/S Bryggeriet Stjernen er en dansk dokumentarisk optagelse fra 1934.

Handling 
En film om arbejdernes bryggeri A/S Stjernen, grundlagt i 1902, beliggende på Dr. Olgas Vej på Frederiksberg. 

Alle selskabets aktier ejes af arbejderne gennem deres faglige organisationer og af Arbejdernes Fællesbageri samt Arbejdernes Landsbank. Dokumentaren gennemgår organisationen og dens drift, samt hele produktionsprocessen for ølbryggeriet, aftapningen samt udbringning med hestevogne og på lastbiler. Bryggeriet har derudover depoter fordelt over hele landet, som vises på et kort. Filmen slutter ude hos forbrugerne.

Referencer

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1934
Sort-hvide film fra Danmark
B.D.-Journalen Nr. 1

B.D.-Journalen Nr. 1 er en dansk dokumentarisk optagelse fra 1942.

Handling 
<p>Brødrene Dahl-Journalen, Nr. 1: Reportage fra 75-års dagen, 23/12 1942. Festskriftet trykkes. I udstillingsvinduer i Aarhus, København, Odense og Nykøbing Falster vises 'Badets historie' fortalt i 12 billeder. På jubilæumsdagen samles ansatte og deres familier til højtidelighed i Palladium Biografen i København. Her uddeles B.D-jubilæumsnålen, B.D.-jubilæumsmarchen spilles af Tivoligardens Musikkorps og direktør M.C. Dahl holder hovedtalen. Derfra går man tilbage til hovedkontoret, hvor gratulanterne strømmer til.Brødrene Dahl blev grundlagt i 1867 som engros-virksomhed og var gennem tre generationer en familievirksomhed med aktiviteter i hele Skandinavien. Efter verdensudstillingen i København i 1888, som havde til huse på hjørnet af Rådhuspladsen, rykkede firmaet ind i de tomme lokaler (Industriens Hus), hvor man havde hovedsæde indtil 1967.

Referencer

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1942
Kongen som Farfar

Kongen som Farfar er en dansk dokumentarisk optagelse fra 1940.

Handling 
Optagelser af Kong Christian X på morgenridetur gennem København. Tre generationer af Kongefamilien er samlet i haven på Amalienborg. Kongen ses med de tre børnebørn, kronprinsesse Margrethe (den senere Dronning Margrethe II, f. 1940) og Grev Ingolf (f. 1940) samt hans søster, femårige Prinsesse Elisabeth (f. 1935). De første ca. 2 minutter er uden lyd.

Medvirkende 

 Kong Christian X
 Kong Frederik IX
 Dronning Ingrid
 Dronning Margrethe II
 Dronning Alexandrine
 Dronning Margrethe II
 Prinsesse Elisabeth
 Grev Ingolf

Referencer

Eksterne henvisninger 
 

Dokumentariske optagelser
Danske film fra 1940
Det danske kongehus
Begivenheder i 1940
Danske Nazister til parade for Fritz Clausen

Danske Nazister til parade for Fritz Clausen er en dansk dokumentarisk optagelse.

Handling 
Danske Nazister til parade for Fritz Clausen på Vognmandsmarken.

Referencer

Eksterne henvisninger 
 

Dokumentariske optagelser
Danmark i 1930'erne
Danmark i 1940'erne
Nazisme i Danmark
Dansk Film-Avis - Brudstykker

Dansk Film-Avis - Brudstykker er en dansk dokumentarisk optagelse fra 1943.

er en dansk Ugerevy med dokumentariske optagelser fra omkring 1943; årstallet er anslået. Ugerevyen blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Atletik-landskamp, Sverige-Danmark, på Østerbro Stadion 17.-18. juli 1943. Optagelser af kuglestød, 400 meter hækkeløb, hvor Ole Dorph-Jensen sætter dansk rekord i tiden 53,4 sek., i 800 meter sætter Niels Holst-Sørensen ny dansk rekord med tiden 1 min. og 50,4 sek. Der er 1500 meter-løbet, diskoskast og 400 meter-løbet, som vindes af Sverige med Niels Holst-Sørensen på 2. pladsen. Sverige vinder også højdespringskonkurrencen med 1,96 meter. 110 meter hæk giver svensk dobbeltsejr.
2. I Berlin har Hitler-ungdom haft en stor opvisning med sportøvelser på det Olympiske Stadion.
3. Engelske krigsskibe angriber tyske krigsskibe, men beskydes fra luften.
4. Tyske soldater konkurrerer på svømning med tøj og kæntring af kanoer.
5. Friske og udhvilede tropper rykker frem til den russiske front.</p>

Medvirkende 

 Dronning Alexandrine
 Prins Knud
 Prinsesse Caroline-Mathilde

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1943
Dansk Film-Avis nr. 673 A

Dansk Film-Avis nr. 673 A er en dansk Ugerevy med dokumentariske optagelse fra 1944. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1) Børn fra Unges Idræt ankommer med m/s "Margrethe" til Orø ved Holbæk og marcherer til teltlejren. 600 drenge og piger deltager - der skal meget mad til.
2) Den 80-årige komponist Richard Strauss (1864-1949) dirigerer Wiener Philharmonikerne i sit værk "Till Eulenspiegels lustige Streiche".
3) Bisættelse fra Notre Dame i Paris af den franske statssekretær for information, Philippe Henriot, der blev snigmyrdet 28. juni 1944 af den franske modstandsbevægelse. Henriot var minister i den pro-nazistiske Vichy-regering. Modstandsbevægelsen gav ham øgenavnet 'den franske Goebbels'.
4) I Paris tages en ny militsdivision i ed. Efter eden marcherer soldaterne til Den Ukendte Soldats Grav under Triumfbuen.
5) En tysk enmands-torpedo sættes i vandet fra et skib. Torpedoen ses i vandoverfladen. En marinesoldat dekoreres med Ridderkorset, og andre tyske marinesoldater, der har sænket de allieredes krigsskibe, dekoreres med det tyske kors i guld.
6) Tyske piloter og krigsfly på landjorden samt tyske krigsfly i luften. Pilot i cockpit, fly beskydes, og fly falder til jorden.</p>

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1944
Dansk Film-Avis nr. 673 B

Dansk Film-Avis nr. 673 B er en dansk Ugerevy med dokumentariske optagelse fra 1944. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. På Orø ved Holbæk genoplever man med et festspil de gamle bystævner fra forrige århundrede. Oldermanden kalder til samling. Formentlig sommeren 1944.
2. Germansk ungdom nyder sommeren ved stor tysk sø med vandleg og boksekampe.
3. En veldresseret hund kan være en uundværlig hjælper for de tyske soldater i felten. De trænes bl.a. til at transportere sårede på en båre.
4. Besøg på en fægteskole for kvinder i Budapest.
5. Optagelser fra fronten i Frankrig efter amerikanernes indtog: Feltmarskal Rommel på besøg. En tysk spejdergruppe har sneget sig ind på modstanderne - der gives melding til artilleriet. Ødelagte amerikanske panservogne. En allieret flyvemaskine er nødlandet, piloten tages til fange.</p>

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1944
Dansk Film-Avis - diverse klip fra Danmark

Dansk Film-Avis - diverse klip fra Danmark er en dansk Ugerevy med dokumentariske optagelse fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. (starten mangler)
2. Den kommunale skøjtebane - danmarksmester Per Cock-Clausen viser sit program på banen i Pile Allé. Også en norsk kvindelig kunstskøjteløber, frk. Bjørnstad, viser sin kunnen.
3. Fastelavn præger gadebilledet i København. Tøndeslagning og karneval. (nr. 546).
4. Vinterbadeforeningen "Det kolde gys" holder fastelavnsfest på isen ved Badeanstalten Helgoland på Amager.
5. 4000 tilskuere overværer vikingernes vandgang i Hellerup Havn - vinterbadeforeningen "Det kolde gys" underholder til fordel for Børnenes Kontor (nr. 540).
6. Filmforestilling i World Cinema - et velgørenhedsarrangement for enlige mødre, hvor den tyske film "Annelie" (1941) vises (nr. 534).
7. Politiken arrangerer De Unges Skøjteløb på Peblingesøen - 500 drenge og piger deltager (nr. 547).
8. Storebæltsoverfarten, afgang fra Korsør, skibet sidder fast i isen og må have hjælp af isbryder. Isskruninger ved Knudshoved på op til 15 meters højde.
9. Verdens største dirigent Wilhelm Furtwängler har besøgt København (nr. 544).
10. Rekordkulde i Danmark: selv Den lille Havfrue har det koldt. Men søløverne i Zoo føler sig hjemme. Vikingerne har det bedst, når de først skal save hul på isen. 4500 arbejdsløse skaffer sig en dagsløn ved at kaste sne.
11. Flyruten København-Jylland er atter i gang.
12. Ishockeykamp Malmø-København, danskerne vinder 4-1. Tilskuerne fryser bravt.
13. Københavnerbegivenhed: Russisk bryllup mellem Zar Alexander III og Storfyrstinde Olgas søn og frk. Agnete Petersen fra Ballerup (nr. 555).
14. Udstilling af svensk nutidskunst på Statens Museum for Kunst åbnes af det svenske kronprinsepar. Kronprins Frederik og kronprinsse Ingrid er også til stede. Bl.a. udstilles malerier af Prins Eugen.
15. Kvindegymnastikstævne i Idrætshuset med svenske og danske deltagere (nr. 533).
16. Tysk arkitekturudstilling på Charlottenborg åbner i overværelse af kronprins Frederik. Bl.a. ses modeller af Berlins nye lufthavn Tempelhof og Olympia Stadion i Berlin.</p>

Medvirkende 

 Kong Frederik IX

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Dansk Film-Avis nr. 579

Dansk Film-Avis nr. 579 er en dansk Ugerevy med dokumentariske optagelser fra 1942. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Privatbanen fra Hirtshals, der før havde sin egen station i Hjørring, tilsluttes nu Hjørring Statsbanestation. Linien Hirtshals-Hjørring bliver nu led i fremtidens trafikrute fra Norge over Hirtshals og sydpå til det øvrige Europa. Generaldirektør Peter Knutzen overværer sammen med en række af egnens ledende mænd højtideligheden.
2. Berlin: Prøvetur med ny propeldrevet bådtype.
3. Udstillingen "Dansk Initiativ" åbnes i Forum i overværelse af Kronprins Frederik. Rundtur på udstillingen.
4. Cykelløb i Kroatien. Tyskland sejrer foran Schweiz.
5. Den tyske ungdoms interesse for svæveflyvning vokser stadig. Kunstflyvning.
6. Natten mellem den 19. og 20. august 1942 har engelske flyvere atter overfløjet Danmark. Brandbomber nedkastet i Sønderjylland, civile mål rammes. Operationens formål var at ramme ubådsværftet i Flensborg, men de fly, der skulle markere målet, tog fejl. Indslaget er ikke i sin fulde længde.</p>

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1942
Dansk Film-Avis nr. 690

Dansk Film-Avis nr. 690 er en dansk Ugerevy med dokumentariske optagelser fra 1944. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Blandt tjekkere har skakspillet altid nydt stor popularitet. Skakturnering i Prag med 420 deltagere fra hele Böhmen og Mähren.
2. Svæveflyvning er populær i Tyskland. Hundredvis af drenge melder sig hver måned for at lære det. Den kendte tyske kampflyver oberstløjtnant Baumbach er på besøg og fortæller sine unge kammarater om sine oplevelser i krigen.
3. Førsteklasses foder produceres til de mange heste, der anvendes i krigen. Havre, hø og halm presses til blokke. Det pakkes og sendes til fronten.
4. Komité til befrielse af Ruslands folk under ledelse af general Vlasov er grundlagt i Prag. Kort efter taler Vlasov til russiske arbejdere i Berlin.
5. Den tyske værnemagt har oprettet en ny formation, de såkaldte marinekampsvømmere. Natten til den 28. september 1944 sprængte de en bro over Waal-floden ved Nijmegen i Holland i luften.
6. På vestfronten fortsætter de allieredes offensiv. Engelske og amerikanske lavtflyvende kampflyvemaskiner angriber de tyske forsvarsstillinger. Om natten beskyder de tyske raketbatterier modstandernes stillinger.</p>

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1944
Dansk Film-Avis nr. 702

Dansk Film-Avis nr. 702 er en dansk Ugerevy med dokumentariske optagelser fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Odense Zoo forbereder den kommende sæson. Optagelser af bl.a. dromedarer, Himalayabjørne, søløver og chimpanser.
2. Katteudstilling i København. Miss Danmark blev kåret.
3. Unge kunstnere ankommer til deres kursus hos professor Kræsten Iversen (1886-1955) på Kunstakademiet i København.
4. Det årlige skiløb ved Solberg i Norge.
5. Den strenge vinter i Europa har gjort det nødvendigt, at der lægges foder ud til hjortene.
6. Sårede tyske krigsfanger vender hjem til fædrelandet.
7. Den tyske civilbefolkning, kvinder og børn, flygter med de mest nødvendige ejendele fra de østlige områder, der er truet af bolsjevikkerne. Overalt bygges der barrikader. Ved samlestederne bliver der gjort alt for flygtningene. Mændene gør sig rede til at forsvare deres hjemstavn til det yderste, bl.a. Katowich.

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Begivenheder i 1945
Dansk Film-Avis nr. 707

Dansk Film-Avis nr. 707 er en dansk Ugerevy med dokumentariske optagelser fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Travsæsonen i København er begyndt, men uden totalisator og uden andre tilskuere end medlemmer af travselskabet.
2. Ved Roskilde øver den danske ungdom sig ivrigt i svæveflyvning.
3. På grund af materialemangel er et hjemmespinderi i København nu kommet på den ide at spinde hundehår og uld fra angorakaniner sammen. Man ser, hvordan der kartes, spindes og væves.
4. Som afslutning på skisæsonen i Norge blev der kæmpet om mesterskaberne i distanceløb og skihop i Gjøvik.
5. Selv om vinteren kan man spille håndbold udendørs. To tjekkiske mesterhold viser, at man glimrende kan spille håndbold på skøjter.
6. Lederen af kommiteen til Ruslands befrielse for bolsjevisme, general Vlasov, har kaldt alle russere i Tyskland under fanerne. Afdelinger af befrielsesarméen, som er færdiguddannet, defilerer forbi general Vlasov.
7. Det forbigående tekniske forspring, som de allierede har opnået i bekæmpelse af de tyske undervandsbåde, er nu blevet indhentet ved opfindelsen af den såkaldte snabel, et luftrør der gør det muligt for undervandsbåde at holde sig under vandet i hele seks uger.
8. Morgentræning i den tyske gymnastikskole Medau. Ynde, gratiøsitet og rytme forener sig her til den søde og fuldkomne livsglæde (farver).
9. Hitler-Ungdommen skoles til deres opgaver som mandskab i den tyske krigsmarine: Signalering, kaproning (farver).

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Dansk Film-Avis nr. 708

Dansk Film-Avis nr. 708 er en dansk Ugerevy med dokumentariske optagelser fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
1. Ordrupbanen, Tidskørsel for årets begyndere. Cykelveteranen Keld Brask Andersen er tidtager.
2. De københavnske bueskytter har startet aftentræning.
3. Arbejderscenen i Slagelse spiller "Guderne ler". Filminstruktør George Schnéevoigt instruerer. Man ser, hvordan der laves special effects og lyd bag scenen.
4. Keramikfabrikkerne i Tyskland har omstillet deres produktion, så de kan fremstille service til bombebeskadigede.
5. Tyske bjergjægere uddannes i Alperne.
6. Milano: Italiensk Marineinfanteri defilerer forbi feltmarskal Rodolfo Graziani (1882-1955).
7. Østfronten: Bolschevikkerne angriber atter og atter den tyske front i Østtyskland. Det sovjetrussiske artilleri beskyder de tyske stillinger.
8. Sårede tyske soldater transporteres bort fra ildlinien på sejlslæder. Tusindvis af tyske flygtninge er på vej mod det indre Tyskland. Middelalderborgen Marienburg i Østpreussen forsvares mod den sovjetrussiske overmagt.

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Begivenheder i 1945